Chefs vier eerste jaar en nuwe somer spyskaart | Vrouekeur
Chefs vier eerste jaar en nuwe somer spyskaart
Geskryf deur Maryke Roberts 20/11/2017
Dis net meer as ’n jaar sedert Chefs hulle deure in Oktober 2016 in die Tuine in Kaapstad geopen het
Dié geleentheid en hul somerspyskaart is onlangs gevier en hoewel die daaglikse keuses van jou gunsteling bereide geregte dalk verander het, werk Chefs steeds met dieselfde formule: geen kelners, geen spyskaart – net smullekker kos!
Hoofsjef en eienaar, Jenny Ward, het Kaapstad se restaurant ervaring omskep. Sy is ’n meester daarin om kos oor die kole gaar te maak. Haar liefde vir eenvoudige, maar steeds tradisionele etes waarby sy vars en seisoenele bestanddele gebruik wat van selektiewe verskaffers af kom, en haar behoefte om kos te bedien wat vinnig en ekonomies is, is beslis ’n wenkombinasie.
Die nuwe somerdisse gaan geen verskil wees nie. Jenny is soggens voor sonop by die groentemark en gesels met haar verskaffers, terwyl sy loer wat die weer vir die dag gaan maak, voor sy haar spyskaart beplan.
Soos voorheen, is daar daagliks slegs drie items om van die kies (geen voorgereg nie) en die items word elke oggend op Chefs se webwerf geplaas. Met somer kan jy die volgende tipe disse verwag: vars romerige geelstert tartare of gebraaide hoeder gemarineer met roosmarynbotter. Vegatariese opsies sluit in gerookte sampioene-, artisjok- en aspersieslaai of suurlemoen- gnocchi met sampioene en artisjok.
Jy kan jou ete afsluit met ’n watertand-lekker soetding soos ‘n gerookte vanielje crème brûlée of ’n gerookte kaneelskuimpie met dulce de leche.
Geen kommersiële koeldranke is te koop nie, want daar word elke dag ’n drankie van die dag, soos vars lemonade, gemaak.
Chefs in St Johnsstraat in Tuine, was aanvanklik net vir middagete oop, maar weens publieke aandrang het hulle ook aandete bygevoeg. Nou is die kombuis oop van Maandag tot Vrydag 12:00 tot 20:30. Besoek www.chefscapetown.co.za om elke dag se spyskaart te sien.
Volg Chefs op Instagram (chefscapetown) of op Facebook (@ChefsCapeTown), en neem deel aan sosiale media deur die volgende hutsteken te gebruik – #chefscapetown.
Sjefs Jenny Ward en Lyndal Wakeford.
Die spyskaart word daagliks beplan en op ’n iPad aan gaste voorgehou.
Hoofsjef en eienaar, Jenny Ward bring die finale afrondings aan die borde aan, voor dit aan gaste voorgesit word.
Die restaurant is sjiek en minimalisties versier. Die fokus is op vars bestanddele, geurvolle kos en ’n heerlike eet-ervaring.
Terroir vier winter met spesiale spyskaart
Decorex vier 20 jaar
Alto vier 100 jaar se wynmaak-erfenis
Middelvlei Landgoed vier 100 jaar